קלעה-י נאו

קלעה-י נאו (בדארי: قلعه نو) היא עיירה המשמשת כבירת מחוז באדגיס בצפון מערב אפגניסטן.

אוכלוסיית העיירה נאמדה בשנת 2015 ב-64,125 תושבים, מתוכם כ-80% הם טג'יקים והזארים. בעיירה גם מתגוררת אוכלוסייה פתאנית, בלוצ'ית ואוזבקית.

בשטח העיירה פועל נמל תעופה קטן, הקרוי על שם העיירה.

ב-7 ביולי 2021, במסגרת השתלטות הטליבאן על אפגניסטן, התרחש בעיירה קרב בין כוחות הטליבאן ובין כוחות ממשלת אפגניסטן שהסתיים בניצחון של כוחות הממשלה וב-69 לוחמי טליבאן הרוגים. חודש אחד בלבד לאחר מכן, ב-12 באוגוסט 2021, העיירה הותקפה פעם נוספת ונכבשה על ידי כוחות הטליבאן, בערך במקביל לנפילת העיירה הראת, והפכה לבירת המחוז השלוש-עשרה שנכבשה כחלק מהמתקפה הרחבה שהובילה בסופו של דבר לנפילת ממשלת אפגניסטן ולהשתלטות הטליבאן על המדינה כולה.

אקלים 
קלעה-י נאו מתאפיינת באקלים צחיח למחצה, עם קיצים חמים וחורפים קרים.

כמות המשקעים נמוכה, ויורדת בעיקר בחורף.

קישורים חיצוניים

הערות שוליים

אפגניסטן: ערים
מחוזות אפגניסטן: ערי בירה